Document ID: 32004R1108

KOMISIJOS REGLAMENTAS (EB) Nr. 1108/2004
2004 m. birželio 11 d.
nustatantis 2004-2005 prekybos metų pagalbą už perdirbimui skirtas kriaušes pagal Tarybos reglamentą (EB) Nr. 2201/96
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6 straipsnio 1 dalį,
kadangi:
(1)
Pagal 2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) 3 straipsnio 3 dalį, Komisija skelbia taikomos pagalbos už kriaušes dydį po to, kai buvo patikrinta, ar laikomasi ribų, nustatytų Reglamento (EB) Nr. 2201/96 III priede.
(2)
Vidutinis kriaušių, perdirbtų pagal šią pagalbos schemą per paskutiniuosius trejus prekybos metus, kiekis yra didesnis už Bendrijos nustatytą ribą. 2004-2005 m. kiekvienoje valstybėje narėje, kuri neviršijo savo nacionalinių nustatytų ribų, taikytinas pagalbos dydis turi atitikti Reglamento (EB) Nr. 2201/96 4 straipsnio 2 dalyje nustatytą dydį. Kiekvienoje kitoje valstybėje narėje tas dydis turi būti sumažintas pagal atskiras viršytas nustatytas ribas, patikslintas paskirsčius neperdirbtus kiekius, kaip nurodyta to reglamento 5 straipsnio 2 dalyje.
(3)
Pagal 2004 m. kovo 5 d. Komisijos Reglamento (EB) Nr. 416/2004 2 straipsnį dėl Tarybos Reglamento (EB) Nr. 2201/96 ir Reglamento (EB) Nr. 1535/2003 pereinamųjų priemonių taikymo dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (3), nustatoma taikytinos pagalbos dydis naujose valstybėse narėse kriaušėms, skirtoms perdirbimui 2004-2005 prekybos metais.
(4)
Šiame reglamente numatytoms priemonėms pritaria Iš vaisių ir daržovių pagamintų produktų vadybos komitetas,
PRIĖMĖ ŠĮ REGLAMENTĄ:
1 straipsnis
Remiantis Reglamento (EB) Nr. 2201/96 2 straipsnio nuostatomis, 2004-2005 prekybos metais pagalbos už kriaušes dydis yra:
-
159,33 eurų už toną Graikijoje,
-
130,09 eurų už toną Ispanijoje,
-
161,70 eurų už toną Prancūzijoje,
-
119,71 eurų už toną Italijoje,
-
161,70 eurų už toną Nyderlanduose,
-
161,70 eurų už toną Austrijoje,
-
161,70 eurų už toną Portugalijoje.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Jis taikomas 2004-2005 prekybos metams.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. birželio 11 d.

Labels: 17
5
15